Број: И-КД 1911/4-3

Датум: 13.05.2019. године

На основу члана 63. Закона о јавним набавкама (Сл. гласник РС бр. 124/12,14/15 и 68/15), а у вези отвореног поступка јавне набавке бр. 4/2019- набавка добара- храна, поводом Ваших питања, достављамо одговоре:

Питања:

1. У моделу Уговора, као саставном делу Конкурсне документације за отворени поступак за јавну набавку добара- хране- ЈН бр. 4/2019, стоји да се усклађивање цена може вршити у року не краћем од 60 дана, у обрасцу понуде, стоји да је рок важења понуде најмање 120 дана од дана отварања.

Образац понуде се мора исправити у складу са моделом Уговора.

Одговори:

1. Овим путем, истичемо да се у овом случају ради о два различита рока, који почињу да теку у различито време и који истичу у различито време.

Рок важења понуде, сходно члану 90. Закона о јавним набавкама одређује Наручилац, он се обавезно наводи у понуди и исти не може бити краћи од 30 дана од дана отварања понуда.

Дакле, наведени рок почиње да тече од дана отварања понуда и суштина самог рока је да одржава важење понуде Понуђача, поготово у случајевима када, услед наступања одређених околности (нпр. подношења захтева за заштиту права), дође до померања датума закључења Уговора и када је потребно да, уколико дође до истека рока важења понуде, Наручилац у писаном облику затражи од Понуђача продужење рока, а како би се могло приступити закључењу Уговора.

Имајући све ово у виду, Наручилац је предвидео да рок важења понуде не буде краћи од 120 дана од дана отварања понуда.

Када је у питању усклађивање цена, та могућност је дозвољена након закључења Уговора, према унапред јасно дефинисаним параметрима у Уговору и Конкурсној документацији, сходно члану 115. став 2. Закона о јавним набавкама (усклађивање цена за разлику од рока важења понуде није обавезно предвидети Конкурсном документацијом, већ је на Наручиоцу да ли ће истo предвидети). Право је и Наручиоца и Понуђача да траже усклађивање цена, дужни су да захтев размотре, с тим што нико од њих није дужан да исти усвоји.

Рок који је одредио Наручилац, као параметар, представља временски период у коме

Понуђач не може да тражи усклађивање цена и који почиње да тече од дана закључења

Уговора.

Дакле, почетак рока важења понуда је унапред јасно дефинисан, док се почетак

претходно наведеног рока не може у погледу тачног дана унапред предвидети.

Такође, предметни рокови се разликују и у погледу дана истицања.

Рок важења понуде престаје да тече даном закључења Уговора, јер је тиме дошло до

коначног прихватања понуде изабраног Понуђача, а као што је речено од тог тренутка

почиње да тече одложни рок који се тиче усклађивања цена.

Комисија за јавне набавке